અમેરિકાનું આ પગલું કટ્ટરવાદી મુસ્લિમ અને આતંકવાદી સંગઠનોને મજબૂત કરશે તેવી પણ શક્યતા છે. મુસ્લિમો માટે જેરૂસલેમ આસ્થાનું પ્રતીક છે ને એ તેમના હાથમાંથી છિનવાઈ જાય તો મુસ્લિમો ઉગ્ર આતંકવાદનો રસ્તો અપનાવે. ભૂતકાળમાં યાસર અરાફત કે અબુ નિઢાલ જેવા આતંકવાદીઓએ ઈઝરાયલ સામે હથિયારો ઉઠાવીને ભારે ખૂનામરકી કરેલી. એ સિલસિલો ફરી શરૂ થઈ જાય ને દુનિયામાં અમેરિકાના સમર્થક બીજા દેશોમાં પણ આતંકવાદ વધે. પશ્ર્ચિમ એશિયાના દેશોમાં ઇસ્લામિક સ્ટેટનો આતંક છે જ ને લોકો તેને બહુ સમર્થન નથી આપતા પણ ઈઝરાયલના ઘટનાક્રમના કારણે તેનું સમર્થન વધે. ભૂતકાળમાં અલ કાયદા જે રીતે મુસ્લિમોમાં હીરો બની ગયેલું તેવી સ્થિતિ થાય.